Reinhold Brix von Böningh

Reinhold Brix von Böningh (28. elokuuta 1818 Tallinna – 11. toukokuuta 1891 Porvoo) oli suomalainen virka- ja valtiopäivämies.

Von Böninghin vanhemmat olivat kielenkääntäjä ja Suomen kauppa-asiamies Tallinnassa, hovineuvos Gustaf Fredrik von Böningh ja Anna Charlotta Böning ja puoliso vuodesta 1874 Ida Johanna Vilhelmina Lindeqvist (k. 1922). Von Böningh tuli ylioppilaaksi 1840. Hän harjoitti venäjän kieliopintoja Moskovassa 1843 ja suoritti kameraalitutkinnon 1847. Kenraalikuvernöörinkanslian ylimääräinen virkamies hänestä tuli 1849 ja kielenkääntäjä 1851. Von Böningh toimi Suomen kansalaisten oikeudenkäyntiavustajana Pietarissa ja Suomen passitoimiston virkamiehenä vuodesta 1855. Suomen valtiosihteerinviraston kirjaajana hän toimi 1863–1884. Von Böningh sai kollegiasessorin arvon 1864, hovineuvoksen arvon  1875 ja kollegineuvoksen arvon  1879. Valtiopäiväedustaja hän oli aatelissäädyssä 1877–1878 ja 1888.

Lähteet

Suomalaiset virkamiehet
Suomalaiset aateliset
Suomen suuriruhtinaskunnan aatelissäädyn valtiopäivämiehet
Vuonna 1818 syntyneet
Vuonna 1891 kuolleet